Osam pripadnika Oružanih snaga BIH pozitivno na korona virus

Osam pripadnika Oružanih snaga Bosne i Hercegovine (OSBiH) pozitivno je na korona virus.

Prema podacima od 17. aprila, kod osam pripadnika OSBiH testom je potvrđeno da su pozitivni na COVID-19, od kojih je sedam na bolničkom liječenju, a jedan pripadnik je u kućnoj samoizolaciji, potvrđeno je Feni u Ministarstvu odbrane BiH (MOBiH).

Istovremeno, 90 vojnih lica je u samoizolaciji, a kod 15 pripadnika OSBiH oboljeli su članovi uže porodice.

Iz MOBiH-a ističu kako se pripadnici OSBiH, prilikom izvršavanja zadataka, pridržavaju svih propisanih procedura, uključujući i mjere zaštite od virusa COVID-19, te kako dodijeljene im zadatke obavljaju na siguran način.